11. รายการระหว่างกัน

1.  บุคคลที่มีผลประโยชน์ร่วม

บริษัท เป๊ปซี่-โคล่า (ไทย) เทรดดิ้ง จำกัด

ธุรกิจหลัก การนำเข้า ผลิต ซื้อ ขาย จำหน่าย บรรจุกล่อง บรรจุขวด
และส่งออกซึ่งผลิตภัณฑ์เครื่องดื่มทุกชนิด รวมถึงวัตถุดิบหรือส่วนผสมที่ใช้ในการผลิตเครื่องดื่มดังกล่าว

ความสัมพันธ์ เป็นผู้ถือหุ้นรายใหญ่ และมีการซื้อขายระหว่างกัน

Seven-Up Nederland, B.V.

ธุรกิจหลัก เพื่อลงทุนในต่างประเทศ

ความสัมพันธ์ เป็นผู้ถือหุ้นรายใหญ่

บริษัท เสริมสุข โฮลดิ้งส์ จำกัด 

ธุรกิจหลัก เป็นผู้ถือหุ้นและบริหารการลงทุนบริษัทในเครือเสริมสุข

ความสัมพันธ์ เป็นบริษัทย่อยที่ บริษัท เสริมสุข จำกัด (มหาชน) ถือหุ้นร้อยละ 99.99

บริษัท เสริมสุข เบเวอร์เรจ จำกัด (เดิม บริษัท เสริมสุข วายเอชเอส เบเวอร์เรจ จำกัด)

ธุรกิจหลัก เป็นผู้ผลิตและจำหน่าย ตัวแทนผู้นำเข้าและส่งออก เครื่องดื่มทุกชนิด

ความสัมพันธ์ เป็นบริษัทย่อยที่ บริษัท เสริมสุข โฮลดิ้งส์ จำกัด (มหาชน) ถือหุ้นร้อยละ 99.99
และมีการซื้อขายระหว่างกันกับบริษัท เสริมสุข จำกัด (มหาชน)

บริษัท เพ็ทฟอร์ม (ไทยแลนด์) จำกัด

ธุรกิจหลัก เป็นผู้ผลิต และจำหน่ายผลิตภัณฑ์และหลอดพลาสติก เพื่อผลิตขวดพีอีที

ความสัมพันธ์ เป็นบริษัทร่วมที่ บริษัท เสริมสุข จำกัด (มหาชน) ลงทุน และมีการซื้อขายระหว่างกัน

บริษัท ฝาจีบ จำกัด (มหาชน)

ธุรกิจหลัก เป็นผู้ผลิตฝาจุกจีบ วัตถุที่ใช้ปิดภาชนะหีบห่อ วัตถุที่ใช่หุ้มห่อทุกชนิด
ตลอดจนอุปกรณ์ที่ใช้ในการผลิตผลิตภัณฑ์ดังกล่าว เพื่อจำหน่ายทั้งภายในและนอกประเทศ

ความสัมพันธ์ เป็นบริษัทที่ บริษัท เสริมสุข จำกัด (มหาชน) ลงทุน และมีการซื้อขายระหว่างกัน

บริษัท เพชรแพค จำกัด

ธุรกิจหลัก ประกอบกิจการค้าพลาสติก ผลิตภัณฑ์จากพลาสติกทุกชนิด หรือสิ่งอื่นที่มีลักษณะคล้ายคลึงกัน
ทั้งที่อยู่ในสภาพวัตถุดิบหรือสำเร็จรูป และประกอบกิจการค้าวัสดุก่อสร้าง เครื่องมือช่างทุกประเภท
สี เครื่องมือทาสี เครื่องตกแต่งอาคารทุกชนิด

ความสัมพันธ์ เป็นบริษัทที่ บริษัท เสริมสุข จำกัด (มหาชน) ลงทุน และมีการซื้อขายระหว่างกัน

บริษัท เดอะเพ็ท จำกัด

ธุรกิจหลัก เป็นผู้ผลิต และจำหน่ายผลิตภัณฑ์ทุกชนิด เช่น ขวด ถัง ถุงกล่องลัง หีบ ห่อ
ไม่ว่าจะใช้วัสดุที่ทำจาก พลาสติก พีวีซี พีพี โลหะ กระดาษ โฟม วัสดุที่สามารถนำมาใช้ได้อีก
หรือวัสดุอื่นใดก็ตาม

ความสัมพันธ์ เป็นบริษัทที่ บริษัท เสริมสุข จำกัด (มหาชน) ลงทุน และมีการซื้อขายระหว่างกัน

รายการระหว่างกัน

-   ค่าซื้อสินค้า เงินสนับสนุนทางการตลาดและค่าใช้จ่ายในการขายและบริหารสุทธิ =
    4,833,784,806 บาท

-   ค่าซื้อสินค้าเงินสนับสนุนทางการตลาดและค่าใช้จ่ายในการขายและบริหาร
    ได้บันทึกรายการตามที่ตกลงในสัญญา
    ซึ่งได้รวมรายการที่เกิดขึ้นกับบริษัทที่เกี่ยวข้องกันซึ่งรวมถึงผู้ถือหุ้นรายใหญ่และบริษัทที่ บริษัท
    เสริมสุข จำกัด (มหาชน) เข้าถือหุ้น หรือมีผู้บริหารร่วมกัน รายการต่างๆ
    เหล่านี้ได้ถูกบันทึกตามมูลค่าที่พิจารณาร่วมกันระหว่างบริษัทและบริษัทที่เกี่ยวข้องกันและเป็นไปตามปกติทางธุรกิจ

  - รายการระหว่างกันกับบริษัทย่อยซึ่งบริษัท เสริมสุข โฮลดิ้งส์ จำกัด เป็นผู้ถือหุ้นร้อยละ 99.99
  นั้น
  เป็นการซื้อสินค้าซึ่งบริษัทย่อยได้รับแต่งตั้งให้เป็นผู้ผลิตหรือรับจ้างผลิตได้แก่ชาลิปตันชนิดบรรจุขวด
  ชาลิปตันชนิดบรรจุขวดพีอีที และน้ำผลไม้ ทรอปิคานา ทวิสเตอร์ โดยเป็นการซื้อโดยตรง
  หรือซื้อต่อจากบริษัท เป๊ปซี่-โคล่า (ไทย) เทรดดิ้ง จำกัด เพื่อจัดจำหน่าย รายได้ของบริษัท
  เสริมสุข เบเวอร์เรจ จำกัด จึงเป็นรายได้จากการผลิตและจำหน่ายให้กับบริษัทเสริมสุข จำกัด
  (มหาชน) หรือบริษัท เป๊ปซี่-โคล่า (ไทย) เทรดดิ้ง จำกัด เพื่อขายให้บริษัทฯ จัดจำหน่าย
  และได้บันทึกเป็นต้นทุนขายของบริษัทฯ แล้ว

-   รายการที่เกิดขึ้นระหว่างบริษัทร่วมที่บริษัทฯร่วมลงทุนในอัตราร้อยละ 40 นั้น
    เป็นการซื้อสินค้าของบริษัทร่วมซึ่งเป็นส่วนหนึ่งของวัตถุดิบที่บริษัททำการผลิตสินค้าของบริษัท

-   การขายสินค้าหรือบริการ -ไม่มี-

-   การซื้อสินทรัพย์ -ไม่มี-

-   การขายสินทรัพย์ให้แก่บุคคลที่ผลประโยชน์ร่วม -ไม่มี-

-   การกู้ยืม การให้กู้ยืม หรือการค้ำประกัน - ไม่มี -

เงินกู้ยืมแก่บริษัท เสริมสุข เบเวอร์เรจ จำกัด ได้รับชำระคืนในเดือน กันยายน 2549

จำนวนเงินดอกเบี้ยรับ ปี 2549 = 0.7 ล้าน บาท

การให้กู้ยืมแก่บริษัทฯที่เกี่ยวข้องบริษัท เดอะเพ็ท จำกัด = 5.0 ล้านบาท

เงินให้กู้ยืมแก่บริษัทเดอะเพ็ท จำกัด เป็นเงินกู้ตามสัญญาเงินกู้ด้อยสิทธิ์ มีระยะเวลา 1 ปี
อัตราดอกเบี้ยร้อยละ 10 ต่อปี หากครบกำหนดแต่ยังไม่มีการเปลี่ยนแปลงใด ๆ
ให้ถือว่าสัญญาเงินกู้ด้อยสิทธิ์นี้ยังมีผลบังคับต่อไป เงินกู้ด้อยสิทธิ์จำนวน 3
ล้านบาทสามารถจะแปลงสภาพเป็นหุ้นสามัญได้ โดยการอนุมัติต่อที่ประชุมผู้ถือหุ้นของผู้กู้ต่อไป
นอกจากนี้ผู้กู้ได้ตกลงกับบริษัทฯ เกี่ยวกับการชำระคืนเงินต้นให้บริษัทฯ
ต่อเมื่อผู้กู้ได้ชำระหนี้คืนเจ้าหนี้ทุกประเภททั้งหมดก่อน
หรือเมื่อผู้กู้มีมติพิเศษของผู้ถือหุ้นให้เพิ่มทุนจดทะเบียน

จำนวนเงินดอกเบี้ยรับ ปี 2549 = 0.5 ล้านบาท

-   หนังสือค้ำประกันเงินกู้ - ไม่มี –

  บริษัทย่อยได้คืนเงินกู้ธนาคารจำนวน 149 ล้านบาท ในเดือนกันยายน 2549 บริษัทฯ
  จึงไม่มีภาระค้ำประกันเงินกู้อีกต่อไป

-   การมีสินค้าหรือบริการที่อาจแข่งขัน - ไม่มี -

-   การทำสัญญาการจัดการ/สัญญาการช่วยเหลือระหว่างกัน

  ได้มีการทำสัญญาทางการโฆษณา และการตลาดภายในอาณาเขตโดยทำการตกลงตามเงื่อนไข
  และจำนวนเงินที่กำหนดในสัญญา

-   รายการระหว่างกันที่เกิดขึ้นระหว่างบริษัทย่อยและบริษัทร่วม

  - มีรายการซื้อสินค้าเพื่อจัดจำหน่ายจากบริษัทย่อย
  และรายการการซื้อวัตถุดิบกับบริษัทร่วมซึ่งจำนวนเงินแสดงรวมกันอยู่

  - บริษัทฯ ได้จัดตั้งบริษัท เสริมสุข โฮลดิ้งส์ จำกัด ด้วยทุนจดทะเบียน 500 ล้านบาท (หุ้นสามัญ
  50 ล้านหุ้น ราคาหุ้นละ 10 บาท) เรียกชำระแล้ว 350 ล้านบาท โดยบริษัทฯ เป็นผู้ถือหุ้น
  จำนวน 49,999,993 หุ้น
  บริษัทที่จัดตั้งใหม่นี้มีจุดประสงค์เพื่อถือหุ้นและบริหารการลงทุนในบริษัทในเครือ
  ในเดือนพฤศจิกายน 2549 บริษัทฯ ได้โอนขายหุ้นที่บริษัทฯ ถือในบริษัท เสริมสุข เบเวอร์เรจ
  จำกัดทั้งหมดให้กับบริษัท บริษัท เสริมสุข โฮลดิ้งส์ จำกัด ในราคา 337.9 ล้านบาท
  เกิดผลขาดทุนจากการขายหุ้นดังกล่าว 172.4 ล้านบาท

  11.2 ความจำเป็นของรายการระหว่างกัน

เนื่องจากบริษัท เสริมสุข จำกัด (มหาชน)
ได้รับลิขสิทธิ์ในการผลิตและจำหน่ายผลิตภัณฑ์ภายใต้เครื่องหมายการค้าของ บริษัท เป๊ปซี่-โคล่า
อินเตอร์เนชั่นแนล จำกัด ในการผลิตเครื่องดื่มน้ำอัดลมให้มีคุณภาพตรงตามที่เจ้าของลิขสิทธิ์กำหนด
จำเป็นต้องชื้อวัตถุดิบในการผลิตบางส่วนจากบริษัทเจ้าของลิขสิทธิ์
ผ่านบริษัทหรือตัวแทนที่เจ้าของลิขสิทธิ์กำหนด ในด้านการกำหนดราคา
บริษัทฯได้ต่อรองราคาและรับการสนับสนุนทางการตลาดและค่าใช้จ่ายในการขายและบริหาร
เพื่อประโยชน์สูงสุดของบริษัทฯ ซึ่งได้ทำเป็นสัญญาตกลงกันไว้ ส่วนรายการซื้อจากบริษัทย่อย
เพื่อจัดจำหน่ายต่อ เป็นการใช้กำลังผลิตของบริษัทฯย่อยที่มีอยู่ให้เกิดประโยชน์สูงสุด
และได้มีการตกลงราคาและกำไรจากการจัดจำหน่ายไว้ชัดเจน
การซื้อวัตถุดิบและสินค้าจากบริษัทที่เกี่ยวข้องอื่น ๆ ก็เพื่อเป็นการกำหนดแหล่งจัดหาวัตถุดิบที่มีคุณภาพ
และสามารถจัดหาได้สม่ำเสมอแม้ในยามวิกฤต

11.3 มาตรการและขั้นตอนอนุมัติรายการระหว่างกัน

รายการระหว่างกันจะได้รับการพิจารณาอย่างรอบคอบจากฝ่ายบริหาร ก่อนทำเป็นสัญญาผูกพันบริษัทฯ
รายการระหว่างกันที่มีนัยสำคัญทางกฎหมายที่ทำกับบริษัทหรือบุคคลที่มีผลประโยชน์ร่วมจะต้องรายงานให้คณะกรรมการอนุมัติในการทำรายการนั้น
ๆ ทุกครั้ง

11.4 นโยบายหรือแนวโน้มในการทำรายการระหว่างกันในอนาคต

  ในปี 2549 บริษัทย่อยผลิตชาลิปตันในขวดพีอีที ให้กับบริษัท เป๊ปซี่ ลิปตัน อินเตอร์เนชั่นแนล
  จำกัด และน้ำผลไม้ ทรอปิคานา ทวิสเตอร์ ให้บริษัท เป๊ปซี่-โคล่า (ไทย) เทรดดิ้ง จำกัด
  โดยมีบริษัท เสริมสุข จำกัด (มหาชน) เป็นผู้จัดจำหน่ายสินค้าดังกล่าว
  ในอนาคตจะมีสินค้าซึ่งผลิตโดยบริษัทย่อยดังกล่าวและจัดจำหน่ายโดยบริษัทฯเพิ่มขึ้น
  การผลิตสินค้าดังกล่าวใช้วิธีการผลิตและเครื่องจักรในการผลิตที่แตกต่างไปจากการผลิตน้ำอัดลม
  และผลิตภัณฑ์อื่น ๆ ของบริษัทฯ